Richard Branson

Richard Charles Nicholas Branson (født 1950) er en britisk forretningsmann, mest kjent for musikkfirmaet Virgin, som inneholder over 360 ulike bedrifter. Blant disse er platebutikkjeden Virgin Megastores, plateselskapet Virgin Records og flyselskapet Virgin Atlantic.

Han er kjent som en meget fargerik person, og har også spilt biroller i en rekke TV-serier og filmer, deriblant Venner for livet, Baywatch og Jorden rundt på 80 dager.

Branson ble i 2000 utnevnt til knight bachelor for sin innsats for entreprenørskap.«Virgin tycoon is knighted», BBC News, 30. mars 2000. Lest 26. august 2016. Han ble dermed opphøyet i ridderstanden og fikk rett til å føre tiltaleformen sir foran sitt navn.

I 2014 vant han Oslo Business for Peace Award, som utdeles hver mai i Oslo.

Branson etablerte platebutikken Virgin record shop i London. Han samlet nok penger til å kjøpe et nedslitt hus på landet og etablerte der platestudioet han kalte Manor. Branson fikk en demo med Mike Oldfield og forsøkte å få Mercury til å gi det som album. Oldfield avslo å legge til vokal slik Mercury ba om. Branson bestemte seg dermed for å starte plateselskap. Oldfields Tubular Bells ble selskapets første utgivelse og begynnelsen på Bransons forretningsimperium. Innen 1975 hadde Tubular Bells solgt fem millioner eksemplarer var grunnlaget for Bransons forretningsimperium.

 Referanser 

 Eksterne lenker 






Kategori:Britiske forretningsfolk
Kategori:Adelige briter
Kategori:Personer fra London
Kategori:Gründere
Kategori:Knights Bachelor
Kategori:Virgin Group